**Hankedokument**

Hankija: **Aktsiaselts Järvamaa Haigla**

Hanke nimetus: **„Radioloogi tööjaama ostmine“**

**Hanke tehniline kirjeldus, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „Radioloogi tööjaama ostmine“, millise objektiks on käesolevatest tehnilisest tingimustest tulenevatele nõuetele vastava seadme soetamine koos kasutajakoolitusega. Hankeobjektiks oleva seadme tehnilise kirjelduse ning hankelepingu oluliste tingimustega palume tutvuda käesolevas hankedokumendis.

Pakkumused tuleb esitada elektronposti teel **hiljemalt 03. aprillil 2023.a kell 10:00 aadressile** [**haigla@jmh.ee**](mailto:haigla@jmh.ee)**.** Elektronkirja teemareale tuleb märkida *„Radioloogi tööjaam“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile [haigla@jmh.ee](mailto:haigla@jmh.ee). Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.jmh.ee](http://www.jmh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate seadmete tarneaja, garantiijärgse hooldusteenuse osutamise võimalikkuse, tingimuste ning tasu suuruse ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Pakkumus tuleb esitada vastavalt lisatud tehnilisele kirjeldusele.

**Radioloogi tööjaama (1 tk) hind koos installeerimise, seadistamise ja kasutajakoolitusega Hankijale: ................... € + käibemaks**

**Tehniline kirjeldus ja nõuded radioloogi tööjaamale**

|  |  |  |
| --- | --- | --- |
| **Jrk nr** | **Funktsionaalne omadus** | **Vastavus nõudele (Jah/Ei) ja/või parameetri arvväärtus** |
|  | **Üldnõuded. Radioloogi tööjaam peab sisaldama:** |  |
|  | Kahte katteklaasiga värvilist Barco diagnostilist monitori (vähemalt 3 megapikselit, suurus 21 tolli |  |
|  | Sobilikku arvutikomplekti, kus radioloog saab uuringut vastata. Selle komplekti miinimumnõuded: Intel i5-10400, 8GB, DDR4, SSD 500GB, Win 10 , 24" monitor |  |
|  | Dicomi pildivaaturprogrammi "IQ view" kõige kaasaegsema versiooni litsents |  |
|  | Barco MXRT-6700 graafikakaart |  |
|  | **Muud nõuded** |  |
|  | Seadme garantiiaeg on vähemalt 24 kuud seadme vastuvõtmisest. Palume märkida pakutava garantiiaja pikkus kalendrikuudes. |  |
|  | Tarnija tagab garantiiajal oma kulul seadme täishoolduse, mis sisaldab seadme tootja poolt ette nähtud korralist hooldust, rikete kõrvaldamiseks teostatavaid remonttöid ja vajadusel kasutaja konsultatsioone. |  |
|  | Seade on varustatud paberkandjal tootjapoolsete inglisekeelsete originaaljuhenditega ning eestikeelse kasutus-, hooldus- ja ohutusjuhendiga. |  |
|  | Seadme eest tasumine toimub peale kauba üleandmis-vastuvõtmisakti vormistamist ja allkirjastamist mõlema osapoole esindaja poolt 30 päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele. |  |

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et pakkumus vastab kõikidele käesolevast hankedokumendist tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ...........................

/allkirjastatud digitaalselt/

Allkirjastamise kuupäevaks loetakse digitaalallkirja kuupäeva.